જામનગર જિલ્લા શિક્ષણ સમિતી સંચાલિત શહેરના નાગેશ્વર વિસ્તારમાં આવેલી નાગેશ્વર પ્રાથમિક શાળામાં બાળકોને રમવા માટે પટાંગણ સહીતની સુવિધા નહી હોવાના કારણે વિદ્યાર્થીઆે રમવા તેમજ બાથરૂમ જવા માટે જાહેર માર્ગનો ઉપયોગ કરતાં હોય જેના કારણે ગમે તે સમયે અકસ્માત સર્જાવાનો ભય ઉભો થવા પામ્યો છે, બીજી બાજુ આ વિસ્તારમાં ધુમ સ્ટાઇલથી બાઇક ચલાવનારાઆેની સંખ્યામાં ઉતરોતર વધારો થતો જાય છે, સાથ સાથ આ શાળામાં અભ્યાસ કરતાં 160 વિદ્યાર્થીઆે પણ વગર ભુલે સજા ભગવી રહ્યાં હોવા છતાં શાળાના સંચાલકો તેમજ ઉચ્ચ પદાધિકારીઆે આ અંગેની અવાર નવારની ફરીયાદોને અભેરાઇ ઉપર ચડાવી દેતાં હોવાની બાબતો પ્રકાશમાં આવવા પામી છે. જિલ્લા શિક્ષણ સમીતી સંચાલિત નાગેશ્વર પ્રાથમિક શાળા સરકારના નિયમો મુજબ શાળામાં પટાંગણ હોવું જરૂરી છે, પરંતુ આ શાળામાં બાળકોને રમવા માટે પટાંગણ કે ટોયલેટ બાથરૂમની કોઇ સુવિધા ઉપલબ્ધ બનાવવામાં આવી નથી. આ ઉતરાંત આ શાળા જાહેર માર્ગને અડીને હોવાના કારણે ગમે તે સમયે બાળકો અકસ્માતનો ભોગ બને તેવી શકયતાઆે વાલીઆે દ્વારા કરવામાં આવતી ફરીયાદોમાં વર્ણવવામાં આવી છે, તેમ છતાં તંત્ર દ્વારા આવી ફરીયાદો પ્રત્યે તદન લાપરવાહી દાખવવામાં આવી રહી હોવાની ચાેંકાવનારી વિગતો પ્રકાશમાં આવવા પામી છે.